Katrin Sak

**Katrin Sak** (sündinud 24. veebruaril 1975 Viljandis) on biokeemik, kelle uurimistöö keskmes on fütokemikaalide vähivastane toime. 

Tema tähtsaimad teosed on "Plant Flavonoids against Metastasis: New Concepts for Cancer Treatment" (2021) ja triloogia taimedes sisalduvate flavonoidide vastastiktoimetest klassikalise vähiravi meetoditega (2019-2022).

Katrin Saki kirjutatud õpik "Fundamentals of Flavonoids and Their Health Benefits. A Textbook for Undergraduate, Graduate, and Postgraduate Students" (2024) on õppematerjalina kasutusel mitmes maailma kõrgkoolis.   

## Haridus
Katrin Sak on lõpetanud 1993. aastal Viljandi 5. Keskkooli (hõbemedaliga), 1996. aastal Tartu Ülikooli füüsika-keemiateaduskonna keemiaosakonna bakalaureuseõppe (BSc, *cum laude*) ja saanud samas 1997. aastal magistrikraadi bioorgaanilise keemia erialal (MSc, *cum laude*). 2001. aastal omandas ta Tartu Ülikoolis doktorikraadi bioorgaanilise keemia erialal väitekirjaga "Some Aspects of Ligand Specificity of P2Y Receptors" (PhD). Kraadiõpingute vältel täiendas Katrin Sak end Uppsala Ülikoolis Rootsis (1995, 4 kuud; 1998, 9 kuud), keemilise füüsika instituudis "Rocasolano" C.S.I.C. Madridis Hispaanias (1996, 4 kuud) ja Kuopio Ülikoolis Soomes (1997, 4 kuud). Aastatel 2001–2004 oli ta järeldoktorantuuris Brüsseli Vaba Ülikooli interdistsiplinaarsete uuringute instituudis Belgias (professor Jean-Marie Boeynaemsi töörühmas), 2005. aastal Leipzigi Ülikoolis Saksamaal. Aastatel 2011–2012 õppis ta Austraalia Tervisekoolis, omandades *Post-Graduate Diploma* toitumisonkoloogia erialal (Dip.Nut.Med). 

Katrin Sak on saanud stipendiume ja grante muu hulgas Euroopa Molekulaarbioloogia Organisatsioonilt, Põhjamaade Ministrite Nõukogult (Rootsi Instituudi stipendium), Euroopa Biokeemiaseltsilt, Belgia Teadusfondilt, Euroopa Komisjonilt (Marie Curie individuaalstipendium) ja Alexander von Humboldti Fondilt. 
## Teadustegevuse põhisuunad
Katrin Saki teadustöö peamised valdkonnad on

*looduslike ja semisünteetiliste flavonoidide vähivastased toimed erinevates eksperimentaalsetes mudelsüsteemides, reguleeritud raku signaalikaskaadid ja seonduvad molekulaarsed mehhanismid
*taimedes leiduvate flavonoidide biokonversioon inimorganismis, vastava ainevahetuse tulemusena tekkinud erinevate metaboliitide bioaktiivsus
*taimses toidus sisalduvate flavonoidide vastastikmõjud traditsiooniliste vähiravi meetoditega, sealhulgas erinevate tsütotoksiliste keemiaravimitega, hormoon- ja sihtmärkravimitega ning kiiritusraviga

## Loometöö
Katrin Sak on seitsme mahuka ingliskeelse käsiraamatu/ õpiku autor. Tema teoseid on esitletud nii Frankfurdi kui ka Pekingi raamatumessidel ning need on korduvalt jõudnud BookAuthority edetabelite tippu (CNN, Forbes). Lisaks on Katrin Sak arvukate erialakogumike peatükkide ning üle 140 eelretsenseeritud teadusajakirjas ilmunud artikli autor. Tema töödele on viidatud enam kui 8800 korda. Katrin Sak on avaldanud ka viis eestikeelset käsiraamatut ja on kümnete populaarteaduslike kirjutiste autor. Niisamuti on ta olnud tegev mitme rahvusvahelise teaduskogumiku koostaja-toimetajana. 

### Ingliskeelsed käsiraamatud ja õpikud
*"Flavonoids in the Fight against Upper Gastrointestinal Tract Cancers". Nova Science Publishers, New York 2018, 331 pp. ISBN 9781536135701
*"Plant Flavonoids Affect Cancer Chemotherapeutic Efficacy: A Handbook for Doctors and Patients". Nova Science Publishers, New York 2019, 428 pp.  ISBN 9781536159578
*"Dietary Flavonoids Interfere with Cancer Radiotherapy". Nova Science Publishers, New York 2019, 146 pp. ISBN 9781536167801
*"Plant Flavonoids against Metastasis: New Concepts for Cancer Treatment". Nova Science Publishers, New York 2021, 385 pp. ISBN 9781536191028
*"Combating Canine Cancers with Phytochemicals". Nova Science Publishers, New York 2021, 141 pp. ISBN 9781536197167
*"How Plant Flavonoids Affect the Outcome of Hormonal and Biological Cancer Therapies: A Handbook for Doctors and Patients". Nova Science Publishers, New York 2022, 311 pp. ISBN 9781685076085
*"Fundamentals of Flavonoids and Their Health Benefits. A Textbook for Undergraduate, Graduate, and Postgraduate Students". Nova Science Publishers, New York 2024, 327 pp. ISBN 9798891134577

### Eestikeelsed käsiraamatud
*"Toit ja vähk. Elule aastaid ja aastatele elu". Ühinenud Ajakirjad, Tallinn 2013, 240 lk. ISBN 9789949945306
*"Taskuteatmik vähihaigele. Taimsed toidud, mida vähiravimeid kasutades vältida". Ühinenud Ajakirjad, Tallinn 2024, 96 lk. ISBN 9789916760116
*"Toit ja vähk. Eluks ja terviseks". Ühinenud Ajakirjad, Tallinn 2025, 304 lk. ISBN 9789908540511

## Teaduskorralduslik tegevus
Katrin Sak on valitud mitme riigi teadus- ja innovatsioonifondi väliseksperdiks. Ta on programmi "Euroopa Horisont", Euroopa Innovatsiooninõukogu ja Euroopa Teadusfondi projektide hindaja ning Flandria Teadusfondi farmatseutiliste teaduste ja meditsiinilise biokeemia ekspertpaneeli liige. Katrin Sak on ajakirjade *Frontiers in Pharmacology* ja *Frontiers in Oncology* kaastoimetaja. Niisamuti on ta kirjastuse Elsevier uute raamatuprojektide retsensent.

## Viited

## Kirjandus

*Toiduga vähile päitsed pähe. 3 küsimust raamatu autorile. Kodutohter 2013; 6: 24-25, raamatu "Toit ja vähk. Elule aastaid ja aastatele elu" tutvustus
*Mis on flavonoidid ja miks need on meile nii tähtsad? Sirp 17. mai 2024, õpiku "Fundamentals of Flavonoids and Their Health Benefits. A Textbook for Undergraduate, Graduate, and Postgraduate Students" tutvustus
*Võistluse "Jannsen 205" võidutöö ⟩ Kuidas peatada terviseprobleemide lumepall? Pärnu Postimees 17. mai 2024
*Kiire abi vähihaigele. Intervjuu Katrin Sakiga. Kodutohter 2025; 1: 34-35, raamatu "Taskuteatmik vähihaigele. Taimsed toidud, mida vähiravimeid kasutades vältida" tutvustus
*Nõu ja toetust vähihaigele ning ta perele. Intervjuu Katrin Sakiga. Kodutohter 2026; 1: 44-45, raamatu "Toit ja vähk. Eluks ja terviseks" tutvustus

## Välislingid
*Katrin Sak Eesti Teadusinfosüsteemis
*Katrin Saki autorileht kirjastuses Nova Science Publishers
*Katrin Saki autorileht kataloogis Amazon